钦定古今图书集成/理学汇编/字学典/第144卷 > 《周达观真腊风土记》 > 《语言》
## 钦定古今图书集成/理学汇编/字学典/第144卷 > 《周达观真腊风土记》 > 《语言》

国中语言自成，音声虽近，而《占城》、暹人皆不通话说。
如以一为梅，二为别，三为卑，四为般，五为孛监，六为
孛监梅，七为孛监别，八为孛监卑，九为孛监般，十为
答呼。父为巴驼，叔伯亦呼为巴驼。呼母为米，姑、姨、婶、
姆以至邻人之尊年者亦呼为米。呼兄为“邦”，姊亦呼
为邦。呼弟为“补温。”呼舅为“吃赖”，姑夫亦呼为孛赖。大
抵多以“下”字在上。